فرانسادا کئچیریلن آنکت نتیجه‌سینده ایشه گؤتورن‌لرین 65%-نین "ساری جیلیقالیلاری" دستکله‌ دیگی معین اولوندو.
OpinionWay آراشدیرما شیرکتی‌نین " Europe 1 " رادیوسو اوچون آپاردیغی سورغویا (آنکت) گؤره، ایشه گؤتورن‌لرین 72%-ی پرزیدنت امانوئل ماکرونون یوروتدوگو سیاست‌دن ناراضی‌دیر.
ماکرونون وظیفه‌یه گلدیگی 2017-جی ایلین می آییندا ایشه گؤتورن‌لرین 75%-ی ماکرون‌دان راضی ایدی.
سون سورغودا ایسه ایشه گوتورن لرین 65%-ی "ساری جیلیقالیلارا" دستک وئردیک‌لرینی بیلدیریب.
بونونلا برابر، ایشه گؤتورن‌لرین 70%-ی "ساری جیلیقالیلار"ین اعتراضلاری‌نین شیرکت‌لرین ایقتیصادیاتینا جدی شکیلده تأثیر ائتدیگینی ایفاده ائدیب‌لر.
ایشه گؤتورن‌لرین 47%-ی اؤلکه ایقتیصادیاتی‌نین گئریله‌دیگینی دوشونور، 8%-نه گؤره ایسه اؤلکه ایقتیصادیاتی اینکیشاف ائدیر.
6-12  دسامبر تاریخ‌لرینده آپاریلان سورغویا 604 صاحیبکار قاتیلیب.
قئید ائدک کی، فرانسادا یانا‌جاق قیمت‌لری‌نین آرتیریلماسینا و ایقتصادی شرط‌لرین پیسلشمه‌سینه رئاکسیا اولا‌راق 17 نوامبردا باشلایان، سونرا ماکرون حاکمیتینه قارشی غضبه چئوریلن "ساری جیلیقالیلار"ین نوماییش‌لری اؤلکه‌ده سون ایللرین ان شدتلی اعتراضلاری ساییلیر.
آکسیا‌لاردا بو آنا قدر 8 نفر حیاتینی ایتیریب، تخمینن 4 مین 341 نفر ساخلانیلیب، مین‌دن چوخ اینسان یارالانیب.
